CELEX: 32018R1793
Language: bg
Date: 2018-11-20 00:00:00
Title: Регламент (ЕС) 2018/1793 на Комисията от 20 ноември 2018 година за одобрение на изменение в техническото досие на географско указание на спиртна напитка, вписано в приложение III към Регламент (ЕО) № 110/2008, което е довело до изменение в основните му спецификации [„Ron de Guatemala“ (ГУ)]

21.11.2018   
               
               
                  BG
               
               
                  Официален вестник на Европейския съюз
               
               
                  L 294/1
               
            
         РЕГЛАМЕНТ (ЕС) 2018/1793 НА КОМИСИЯТА
         от 20 ноември 2018 година
         за одобрение на изменение в техническото досие на географско указание на спиртна напитка, вписано в приложение III към Регламент (ЕО) № 110/2008, което е довело до изменение в основните му спецификации [„Ron de Guatemala“ (ГУ)]
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (1), и по-специално член 17, параграф 8 и член 21 от него,
         като има предвид, че:
         
                     (1)
                  
                  
                     В съответствие с член 17, параграф 5 от Регламент (ЕО) № 110/2008 Комисията разгледа заявлението на „Asociación Nacional de Fabricantes de Alcoholes y Licores (ANFAL)“ за одобрение на изменение в техническото досие на географското указание „Ron de Guatemala“, регистрирано по силата на същия Регламент (ЕО) № 110/2008 (2).
                  
               
                     (2)
                  
                  
                     Тъй като стигна до заключението, че заявлението отговаря на изискванията на Регламент (ЕО) № 110/2008, в съответствие с член 17, параграф 6 от същия регламент Комисията публикува заявлението за изменение в Официален вестник на Европейския съюз (3).
                  
               
                     (3)
                  
                  
                     Тъй като Комисията не получи никакви възражения по член 17, параграф 7 от Регламент (ЕО) № 110/2008, в съответствие с член 17, параграф 8 от Регламент (ЕО) № 110/2008 изменението в техническото досие следва да бъде одобрено.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета по спиртни напитки,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобрява се публикуваното в Официален вестник на Европейския съюз изменение в техническото досие на наименованието „Ron de Guatemala“ (ГУ).
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 39, 13.2.2008 г., стр. 16.
         
            (2)  Регламент (ЕС) № 97/2014 на Комисията от 3 февруари 2014 г. за изменение на приложение III към Регламент (ЕО) № 110/2008 на Европейския парламент и на Съвета относно определението, описанието, представянето, етикетирането и защитата на географските указания на спиртните напитки (ОВ L 33, 4.2.2014 г., стр. 1).
         
            (3)  ОВ C 317, 23.9.2017 г., стр. 6.